યુવરાજનો ફ્રેન્ડ મનુ પણ પકડાઈ ગયો હતો. આખો કેસ હવે અમદાવાદમાં ચાલવાનો હતો. ઇ. ઝાલા અને કો. રાઠોડ બંનેને લઈને અમદાવાદ પરત ફરી રહ્યા હતા. નિખિલ અને અંતરા પ્લેનમાં નીકળ્યાં અને મલ્હાર અને ગુલાલ એની ગાડીમાં. બેક સીટમાં મલ્હારના જખમને પંપાળતી ગુલાલ હજુ બેઠી હતી. અત્યારે કંઈ પૂછવાનો કે કહેવાનો સમય નહોતો. માત્ર ભીના થવાનો, સ્પર્શવાનો અને પંપાળીને દિલને ઓલ ઈઝ વેલ કહેવાનો સમય હતો. ગાડીના મ્યૂઝિક પ્લેયર પર સોંગ વાગી રહ્યું હતું, મલ્હાર અને ગુલાલ એમાં વહી રહ્યાં હતાં,